
Uvodne odredbe

Ova Politika utvrđuje odgovoran i transparentan okvir za osiguravanje usklađenosti s Općom uredbom o zaštiti osobnih podataka. 

Ova Politika objašnjava koje osobne podatke Glazbena škola Blagoje Bersa Zadar prikuplja, kako te podatke obrađuje, koristi i štiti, te u koje ih svrhe upotrebljava.

Politika se primjenjuje na sve organizacijske dijelove Glazbene škole Blagoje Bersa Zadar (u daljnjem tekstu Škola) te na sve zaposlenike zaposlene na neodređeno ili određeno vrijeme, honorarne djelatnike, vanjske suradnike, učenike i njihove roditelje ili skrbnike,  goste i posjetitelje, te ostale korisnike usluga Škole.

Izjava o politici

Škola u svom poslovanju postupa u skladu sa svim zakonima, regulativama te najvišim standardima etičnog poslovanja.

Ova politika iznosi odredbe očekivanog ophođenja zaposlenika Škole i njezinih vanjskih suradnika koji se bave prikupljanjem, upotrebom, čuvanjem, prijenosom, objavljivanjem ili uništavanjem bilo kakvih osobnih podataka koji pripadaju zaposlenicima, učenicima, vanjskim suradnicima, poslovnim partnerima i drugim fizičkim osobama. Svrha politike je standardizacija zaštite prava i sloboda ispitanika očuvanjem privatnosti njihovih osobnih podataka u svim aspektima rada Škole koji uključuju osobne podatke. Ovom politikom utvrđuje se da Škola neće neovlašteno otkrivati osobne podatke trećoj strani, niti postupati na način koji ih ugrožava.






Načela obrade osobnih podataka

Škola usvaja sljedeća načela kojih će se držati pri prikupljanju, korištenju, zadržavanju, prijenosu i uništavanju osobnih podataka:

LEGITIMNOST, PRAVEDNOST I TRANSPARENTNOST
Osobni podaci obrađivat će se legitimno, pravedno i transparentno spram ispitanika. To znači da će Škola u svim relevantnim situacijama izvijestiti ispitanika o tome kako će obrađivati podatke (transparentnost), a obrada će se vršiti isključivo u skladu s time što je rečeno (pravednost) i u skladu sa svrhom koja je propisana u primjenjivom zakonu o zaštiti osobnih podataka (legitimnost).

OGRANIČENJE SVRHE

Osobni podaci prikupljat će se za jasno definirane i legitimne svrhe te se neće obrađivati ni na koji način koji nije u skladu s tim svrhama. To znači da Škola mora jasno navesti za što će se koristiti prikupljeni podaci te ograničiti procese obrade osobnih podataka na isključivo one procese koji su potrebni da bi se ostvarile te svrhe.

MINIMIZACIJA PODATAKA

Prikupljeni osobni podatci bit će relevantni i ograničeni na ono što je nužno za postizanje svrhe njihove obrade. To znači da Škola neće prikupljati, obrađivati ni pohranjivati više osobnih podataka no što je nužno potrebno.

TOČNOST PODATAKA

Prikupljeni osobni podaci bit će točni i ažurni, što znači da će Škola imati razvijene procedure za otkrivanje i rješavanje zastarjelih, netočnih i nepotrebnih osobnih podataka.

OPREZNA POHRANA PODATAKA

Osobni podaci neće se čuvati u obliku koji omogućava identifikaciju ispitanika dulje no što je to potrebno za svrhu obrade. To znači da će Škola, gdje god je to moguće, čuvati osobne podatke na način koji ograničava ili sprječava identifikaciju ispitanika.

SIGURNOST PODATAKA

Osobni podatci će se obrađivati i pohranjivati na način koji osigurava odgovarajuću zaštitu od povreda poput neovlaštene i nezakonite obrade te slučajnog gubitka, uništenja ili oštećenja podataka. Škola će implementirati prikladne tehnološke i organizacijske mjere opisane u Politici sigurnosti osobnih podataka kako bi se u svakom trenutku osiguralo cjelovitost i povjerljivost osobnih podataka.

PRIVATNOST UGRAĐENA U DIZAJN SUSTAVA

Prilikom dizajniranja novih te pri pregledu i proširenju postojećih sustava i procesa Škole, vodit će se briga o primjeni svih ovih načela kako bi se maksimalno zaštitila privatnost ispitanika.


Škola se posebno drži sljedećih načela s ciljem zaštite privatnosti svojih učenika, njihovih roditelja ili skrbnika,  zaposlenika, vanjskih suradnika, gostiju i posjetitelja: 
• ne prikuplja više informacija nego što je potrebno
 osobne podatke ne koristi u svrhe koje nisu navedene 
• ne čuva osobne podatke ako više nije potrebno 
• nikada ne prodaje, posuđuje ili distribuira niti javno objavljuje osobne podatke 
• osobne podatke ne šalje trećim stranama bez znanja ispitanika
• ne koristi nikakvu automatiziranu obradu i donošenje odluka niti profiliranje 
• osobne podatke ne prenosi izvan EU/EEA 
• kontinuirano osigurava da su osobni podaci sigurno pohranjeni. 










Voditelj obrade

Škola nastupa u odnosu na osobne podatke naših učenika, roditelja ili skrbnika, vanjskih suradnika  te gostiju i posjetitelja, u ulozi voditelja obrade, koji određuje svrhe i načine obrada  osobnih podataka te brine o osiguravanju svih mjera sigurnosti osobnih podataka. Voditelj obrade osobnih podataka putem ove mrežne  stranice je:

GLAZBENA ŠKOLA BLAGOJE BERSA ZADAR
Dr. Franje Tuđmana 24 E 
23 000 Zadar 
Hrvatska


Podatci koji se prikupljaju i način na koji se prikupljaju

a) Podatci koji se tiču učenika, roditelja i skrbnika učenika, zaposlenika škole, vanjskih suradnika, gostiju i 
    posjetitelja

U skladu sa Zakonom o odgoju i obrazovanju u osnovnoj i srednjoj školi i podzakonskim propisima, djelatnost osnovnog odgoja i obrazovanja obavlja se kao javna služba. 

Na osnovi javnih ovlasti Škola, između ostalog, obavlja i sljedeće poslove: 

• upise i ispise iz Škole vođenjem odgovarajuće evidencije i dokumentacije 
• vrednovanje i ocjenjivanje učenika te vođenje evidencija o vrednovanju i ocjenjivanju, kao i  vođenje evidencija o učeničkim postignućima kako u učionici tako i u on line nastavi 
• izricanje pedagoških mjera i vođenje evidencija o istima 
• izdavanje javnih isprava i drugih potvrda 
• upisivanje podataka o odgojno-obrazovnom radu u zajednički upisnik školskih ustanova u elektroničkom obliku – e-Matica, za koju obradu je Ministarstvo znanosti i obrazovanja voditelj obrade, dok je istovremeno Škola voditelj obrade za osobne podatke kojima sama raspolaže, te pri tom prikuplja, obrađuje, pohranjuje osobne podatke
vođenje evidencije najma školskih instrumenata i zaduživanja školskih knjiga
 vođenje knjigovodstvene evidencije plaćanja participacije roditelja/skrbnika učenika 
• vođenje evidencije zaposlenika Škole, vanjskih suradnika 
•vođenje evidencije  učenika Škole i njihovih nositelja roditeljske odgovornosti, 
• vođenje evidencije članova Školskog odbora, Nastavničkog vijeća, Vijeća roditelja, Vijeća učenika i 
  Vijeća pročelnika
• vođenje evidencije kandidata koji sudjeluju u natječajnom postupku zapošljavanja, 

u skladu s načinima i rokovima određenima Zakonom o odgoju i obrazovanju u osnovnoj i srednjoj školi, Zakonom o arhivskom gradivu i arhivima, Zakonom o pravu na pristup informacijama, te pripadajućim podzakonskim propisima.

Osobni podatci  učenika, uključujući i fotografije i audio i video zapise, prikupljeni u sklopu aktivnosti Škole i u skladu sa Školskim kurikulumom i Godišnjim planom i programom rada Škole javno se objavljuju na mrežnim stranicama Škole i službenim školskim stranicama na društvenim mrežama, temeljem prethodno dane privole nositelja roditeljske odgovornosti ili učenika. 

U slučaju više sile ( potres, poplava, pandemija i slično )  nastava u Školi može se održavati on line putem Microsoft Teams aplikacije, Google classroom i Zoom. 









Za vrijeme redovnog održavanja nastave ili on line nastave u svrhu provođenja nastavnih programa i informiranja, kao pomoćno sredstvo mogu se koristiti roditeljske i učeničke grupe s nastavnicima Škole na WhatsAppu,Viberu, te osobnom mailu ( gmail, yahoo...)  korištenjem osobnih podataka učenika ili roditelja. 

Obavještavaju se roditelji ili skrbnici, učenici i nastavnici da se tako prikupljeni osobni podatci mogu koristiti isključivo u svrhu provođenja nastavnog programa odnosno odašiljanja važnih obavijesti za učenike, roditelje, skrbnike, nastavnike koji su isključivo vezani za nastavni plan i program i njegovo provođenje te se isti nikako ne smiju prikupljati u druge svrhe.
 
Microsoft Teams aplikacija za timski rad u sustavu Office 365 može se koristiti za: 
• suradnju i razgovar s učiteljima i nastavnicima 
• zakazivanje sastanaka i održavanje videokonferencija 
• dijeljenje sadržaja 
• dodavanje različitih aplikacija.
 
Prijava u Microsoft Teams pomoću portala Office365 za škole vrši se u internetskom pregledniku putem mrežne stranice Office365 za škole https://office365.skole.hr  .
 
Radi sigurnosti i zaštite osobnih podataka učenika i nastavnika za prijavu su potrebni AAI korisničko ime i zaporka. Korisničkim imenom i zaporkom mogu se koristiti samo osobe kojima je dano to korisničko ime i zaporka za nesmetano odvijanje nastave.  Korisničko ime i lozinka su tajni i povjerljivi podatci te se ne smiju učiniti dostupnim trećim osobama bilo davanjem dodijeljenog korisničkog imena i lozinke trećima, bilo ostavljanjem otvorenom prijave po završetku rada. 

Prijave za Zoom i Google classroom također se provode putem korisničkog imena i lozinke za koje je Škola poduzela mjere sigurnosti.

Podatci mogu biti:  osobni podatci i  osjetljivi podatci. 

Osobni podatci sadržavaju bilo koje informacije pomoću kojih se može identificirati osobu ili njezinu obitelj ( ime, adresa, podatci za kontakt, zapisi o disciplinskim postupcima, svjedodžbe, izvješća o postignutom uspjehu). Ova vrsta podataka ostaje „osobna“ i u slučaju kada ih osoba na koju se odnose odluči sama objaviti.

Posebnu kategoriju podataka čine osjetljivi podatci. U ovoj kategoriji obuhvaćeni su biometrijski podatci učenika (npr. otisci prstiju, fotografije), vjerska uvjerenja, zdravlje ili prehrambeni zahtjevi (koji mogu ukazati na njegovu vjeru ili zdravlje). Podatci u ovoj kategoriji mogu osobe izložiti riziku te ih je moguće obrađivati jedino u određenim uvjetima. 

Microsoft Teams aplikacija je aplikacija za timski rad u sustavu Office 365 te je obvezna sve podatke pohranjene i otvorene na mrežnoj stranici Office 365 čuvati na način propisan Uredbom i Zakonom o zaštiti osobnih podataka. 


b) Mrežna stranica 

Iako se mrežna stranica Škole može koristiti bez davanja bilo kakvih osobnih podataka, nakon što ispitanik 
kontaktira Školu izravno putem e-mail adrese, Škola o njemu  prikuplja informacije. Informacije koje se ispunjavaju ili dostavljaju izravnom e-mail porukom (osobne informacije kao što su ime i prezime, adresa e-pošte) bit će obrađene i pohranjene kako bi Škola mogla kontaktirati ispitanika i odgovoriti na njegov zahtjev. Škola neće dijeliti osobne podatke ispitanika  s bilo kojom trećom stranom niti će im dopustiti pristup. Podatci će biti korišteni isključivo u svrhe daljnjeg kontaktiranja i odgovora na upit. 








Ako je ispitanik osoba mlađa od 16 godina potrebno je priložiti suglasnost nositelja roditeljske odgovornosti prije davanja osobnih podataka. Škola putem vlastite mrežne stranice svjesno ne prikuplja osobne podatke djece mlađe od 16 godina bez odgovarajućeg pristanka nositelja roditeljske odgovornosti. Ukoliko osoba mlađa od 16 godina, pošalje Školi bilo kakve osobne podatke, uključujući svoje ime, adresu, broj telefona ili mail adresu e-pošte bez priloženog pristanka svog roditelja ili skrbnika, takvi podatci neće se koristiti. U slučaju u kojem Škola spozna kako je  prikupila ili primila osobne podatke djeteta mlađeg od 16 godina, a bez privole nositelja roditeljske odgovornosti, takve podatke će bez odlaganja obrisati. Ukoliko treća osoba raspolaže informacijom da su do Škole došli podatci djeteta mlađeg od 16 godina, može kontaktirati službenika za zaštitu osobnih podataka Škole: sluzbenik.za.zastitu.osobnih.podataka@glazbena-skola-zadar.hr.

Naše web stranice sadrže veze na druge web stranice i stranice na društvenim mrežama, te se na njih ne odnosi  Politika privatnosti Škole. 



Ovlašteni vanjski izvršitelji obrade 

Pristup osobnim podatcima ispitanika Škola pruža ovlaštenim vanjskim izvršiteljima obrade u svrhu obrade osobnih podataka u ime Škole na temelju izričitih uputa Škole i putem sklopljenih ugovora koji osiguravaju visoku razinu zaštite osobnih podataka. Poslovni suradnici obvezni su strogo poštivati obvezu povjerljivosti u skladu s ovom Politikom, s ugovorima koje su sklopili sa Školom i u skladu s obvezama iz Opće uredbe o zaštiti podataka. U okviru svog djelovanja Škola koristi usluge poslovnih subjekata u svojstvu izvršitelja obrada koji obrađuju osobne podatke zaposlenika, vanjskih suradnika, učenika, nositelja roditeljske odgovornosti, gostiju i posjetitelja za svrhe ispunjenja zakonskih obveza iz područja prava, računovodstva i financija, odgoja i obrazovanja, IT podrške te sigurne pohrane i obrade dokumentacije, zaštite na radu, kao i u svrhu provođenja aktivnosti u skladu sa Školskom kurikulumom i Godišnjim planom i programom Škole. 

Dio podataka Škola razmjenjuje i ustupa temeljem zakonskih obveza tijelima javne vlasti poput Ministarstva znanosti i obrazovanja, Hrvatskog zavoda za zapošljavanje, Hrvatskog zavoda za mirovinsko osiguranje, Hrvatskog zavoda za zdravstveno osiguranje, CARNeta, Sveučilišnog računskog centra (SRCE) i slično. 

Davanje pristupa podatcima drugim pravnim ili fizičkim osobama uvijek je ograničeno na mjeru nužnu za postizanje svrhe za koju su podatci prikupljeni te se provodi sukladno važećoj regulativi. U sklopu obrade osobnih podataka od strane Škole ne dolazi do njihovog prijenosa u treće zemlje izvan područja Europske unije. 


Informacijska sigurnost

Pri prikupljanju osobnih podataka, Škola osigurava da su isti zaštićeni od slučajnog ili nezakonitog uništenja, gubitka, izmjene, neovlaštenog otkrivanja ili pristupa osobnim podatcima koji se prenose, pohranjuju ili se na drugi način obrađuju. To se provodi kroz odgovarajuće profesionalne tehničke mjere i poslovne partnere koji osiguravaju najvišu razinu sigurnosti obrade podataka. 



Prava ispitanika

Škola ima ovlast prikupljanja i daljnje obrade osobnih podataka u sljedećim slučajevima:  









- uz privolu ispitanika samo u svrhu za koju je ispitanik dao privolu 
- u slučajevima određenim zakonom odnosno u svrhu izvršavanja zakonskih obveza voditelja zbirke    
  osobnih podataka Škole
 - u svrhu sklapanja i izvršenja ugovora u kojem je ispitanik stranka  
- u svrhu zaštite života ili tjelesnog integriteta ispitanika ili druge osobe
-  u slučaju kada ispitanik fizički ili pravno nije u mogućnosti dati svoj pristanak  
- ako je obrada podataka nužna radi ispunjenja zadataka koji se izvršavaju u javnom 
  interesu ili u izvršavanju javnih ovlasti koje ima Škola 
- ako je ispitanik sam objavio podatke.  
 
Na zahtjev ispitanika, njegovih zakonskih zastupnika ili punomoćnika Škola je dužna dopuniti, izmijeniti ili izbrisati osobne podatke ako su podatci netočni, nepotpuni, neažurirani. Ako je zahtjev podnesen elektroničkim putem, Škola informaciju pruža elektroničkim putem ako je to moguće, osim  ako ispitanik 
zatraži drugačije.

Svi ispitanici čiji se podatci prikupljaju i obrađuju od strane Škole, imaju sljedeća prava:

PRAVO NA PRISTUP INFORMACIJAMA

Svaki ispitanik ima pravo na kopiju podataka koje voditelj obrade posjeduje u svojoj arhivi u svrhu uvida. Osim prava na uvid u vlastite podatke, ispitanik ima i pravo na informaciju o:

· svrsi obrade i pravnoj osnovi za obradu

·     legitimnom interesu, ako se na njemu temelji obrada
· vrstama i kategorijama prikupljenih osobnih podataka
· trećim stranama kojima se podaci prosljeđuju
·     roku čuvanja podataka
·     izvoru osobnih podataka, ako nisu prikupljeni od ispitanika.


Postoji mogućnost da pružanje zatraženih informacija ispitaniku može otkriti informacije o drugoj osobi. U takvim je slučajevima potrebno te podatke anonimizirati ili posve uskratiti kako bi se zaštitila prava te osobe.

PRAVO NA ISPRAVAK PODATAKA

Svaki ispitanik ima pravo na ispravak netočnih ili nepotpunih podataka koje Škola posjeduje u svojoj arhivi.

PRAVO NA BRISANJE PODATAKA
Ispitanici imaju pravo na brisanje osobnih podataka koje je Škola prikupila o njima, u slučajevima u kojima je to primjenjivo.

PRAVO NA OGRANIČAVANJE OBRADE

Ispitanici imaju pravo na ograničavanje opsega obrade, u slučajevima u kojima je to primjenjivo.


PRAVO NA PRIJENOS PODATAKA

Ispitanici imaju pravo na kopiju podataka u svhu prijenosa trećoj strani.

PRAVO NA PROCJENU:

Ispitanici imaju pravo tražiti od nadzornog tijela procjenu kršenja odredbi Uredbe i internih politika 
Škole.

PRAVO NA PRIGOVOR
Ispitanici imaju pravo na prigovor na obradu svojih osobnih podataka od strane Škole.








U slučaju da Škola odbije zahtjev ispitanika, u odgovoru će biti naveden razlog odbijanja, na kojeg se ispitanici mogu žaliti nadležnom tijelu za zaštitu osobnih podataka (AZOP-u).

Bilo koje od prethodno navedenih prava ispitanik može iskoristiti na jedan od  sljedećih načina: 
• osobnim dolaskom radnim danom u vremenu od 07:00 do 15:00 sati u tajništvo Škole
 mailom na andresu: sluzbenik.za.zastitu.osobnih.podataka@glazbena-skola-zadar.hr
• preporučenim pismom na adresu škole. 

Škola će na zahtjev ispitanika odgovoriti u najkraćem mogućem roku, a najkasnije mjesec dana od primitka zahtjeva. U slučaju nemogućnosti sigurne potvrde identiteta ispitanika, Škola će zatražiti dodatnu provjeru identiteta. 


PRAVO NA PODNOŠENJE PRIGOVORA NADLEŽNOM TIJELU
 
U svakom trenutku ispitanik može uložiti prigovor izravno nadležnom nadzornom tijelu, posebice u zemlji EU-e u kojoj ima uobičajeno boravište, mjesto rada ili mjesto navodnog kršenja, ako smatra da obrada njegovih  osobnih podataka od strane Škole  nije zakonita. 

Izravni kontakti nadležnog nadzornog tijela u Republici Hrvatskoj su: 

AGENCIJA ZA ZAŠTITU OSOBNIH PODATAKA (AZOP) 
Selska cesta 136
HR – 10 000 Zagreb 
Telefon: +385 1 4609 000 
Fax: +385 1 4609 099 
e-mail: azop@azop.hr 
Web:  www.azop.hr


Pravna osnova

Pravne osnove za prikupljanje i obradu osobnih podataka ispitanika su sljedeće:

ZAKONSKA OBVEZA

Zakoni kojima se uređuje poslovanje obveznika propisuju skupove podataka koji su nužni za izvršenje zakonske obveze. Za prikupljanje i obradu podataka propisanih zakonima, voditelj obrade neće tražiti privolu od ispitanika, ali će prikupljati samo podatke propisane zakonom i neće ih koristiti u druge svrhe. Ovo se posebno odnosi na podatke prikupljene temeljem sljedećih zakona i njima pripadajućih pravilnika među kojima izdvajamo:
· Zakon o računovodstvu 
· Zakon o porezu na dodanu vrijednost 
· Zakon o porezu na dohodak 
· Zakon o radu 
· Pravilnik o sadržaju i načinu vođenja evidencije o radnicima
· Pravilnik o evidenciji radnog vremena za radnike školskih ustanova
· Obiteljski zakon 
· Zakon o odgoju i obrazovanju u osnovnoj i srednjoj školi
· Zakon o umjetničkom obrazovanju.










ZAŠTITA VITALNIH INTERESA ISPITANIKA

Škola može prikupljati i obrađivati osobne podatke bez privole ispitanika ukoliko je to u svrhu zaštite njegovih vitalnih interesa.


JAVNI INTERES ILI IZVRŠENJE SLUŽBENE OVLASTI ŠKOLE:

U slučaju kada djelatnost voditelja obrade obuhvaća djelovanje u ime javnog interesa ili se obrada podataka temelji na drugoj vrsti službene ovlasti, nije uvijek nužno obavijestiti ispitanika o prikupljanju osobnih podataka.


PRIVOLA:

U svim ostalim slučajevima, Škola će tražiti privolu od ispitanika za prikupljanje i obradu osobnih podataka u kojoj će svrha obrade biti jasno navedena. Ispitanik u svakom trenutku može povući privolu i time njegovi podatci moraju automatski biti uklonjeni i obrada prekinuta.

Škola će voditi evidenciju aktivnih i povučenih privola u svrhu osiguravanja ispravnosti poslovanja.


Izmjene i dopune Politike o zaštiti privatnosti

Škola zadržava pravo izmijeniti i dopuniti ovu Politiku u bilo kojem trenutku te o izmjenama informirati korisnike.


Pojmovi i definicije

OPĆA UREDBA O ZAŠTITI OSOBNIH PODATAKA (GDPR)

Opća uredba o zaštiti osobnih podataka (GDPR) (Regulation (EU) 2016/679) je uredba kojom Europski parlament, Vijeće Europske unije i Europska komisija namjeravaju ojačati i objediniti procese zaštite osobnih podataka svih pojedinaca unutar Europske unije (EU). Uredba se također odnosi na iznošenje osobnih podataka van EU.

„OSOBNI PODATAK“ označava sve podatke koji se odnose na pojedinca čiji je identitet utvrđen ili se može utvrditi („ispitanik”). Pojedinac čiji se identitet može utvrditi jest osoba koja se može identificirati izravno ili neizravno, osobito uz pomoć identifikatora kao što su ime, identifikacijski broj, podaci o lokaciji, mrežni identifikator ili uz pomoć jednog ili više čimbenika svojstvenih za fizički, fiziološki, genetski, mentalni, ekonomski, kulturni ili socijalni identitet tog pojedinca. 
 
„OBRADA” znači svaki postupak ili skup postupaka koji se obavljaju na osobnim podatcima ili na skupovima osobnih podataka, bilo automatiziranim bilo neautomatiziranim sredstvima kao što su prikupljanje, bilježenje, organizacija, strukturiranje, pohrana, prilagodba ili izmjena, pronalaženje, obavljanje uvida, uporaba, otkrivanje prijenosom, širenjem ili stavljanjem na raspolaganje na drugi način, usklađivanje ili kombiniranje, ograničavanje, brisanje ili uništavanje. 

„SUSTAV POHRANE” znači svaki strukturirani skup osobnih podataka dostupnih prema posebnim kriterijima, bilo da su centralizirani, decentralizirani ili raspršeni na funkcionalnoj ili zemljopisnoj osnovi. 
 
„VODITELJ OBRADE” znači fizička ili pravna osoba, tijelo javne vlasti, agencija ili drugo tijelo koje 









samo ili zajedno s drugima određuje svrhe i sredstva obrade osobnih podataka; kada su svrhe i sredstva takve obrade utvrđeni pravom Unije ili pravom države članice, voditelj obrade ili posebni kriteriji za njegovo imenovanje mogu se predvidjeti pravom Unije ili pravom države članice. 
 
„PRIMATELJ” znači fizička ili pravna osoba, tijelo javne vlasti, agencija ili drugo tijelo kojem se otkrivaju osobni podaci, neovisno o tome je li on treća strana.   
 
„TREĆA STRANA” znači fizička ili pravna osoba, tijelo javne vlasti, agencija ili drugo tijelo koje nije ispitanik, voditelj obrade, izvršitelj obrade ni osobe koje su ovlaštene za obradu osobnih podataka pod izravnom nadležnošću voditelja obrade ili izvršitelja obrade. 

„PRIVOLA ISPITANIKA“ znači svako dobrovoljno, posebno, informirano i nedvosmisleno izražavanje želja ispitanika kojim on izjavom ili jasnom potvrdnom radnjom daje pristanak za obradu osobnih podataka koji se na njega odnose. 

„POVREDA OSOBNIH PODATAKA” znači kršenje sigurnosti koje dovodi do slučajnog ili nezakonitog uništenja, gubitka, izmjene, neovlaštenog otkrivanja ili pristupa osobnim podacima koji su preneseni, pohranjeni ili na drugi način obrađivani.



Zakonska regulativa

Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

Zakon o provedbi Opće uredbe o zaštiti podataka.

